# The Divergent Series: Allegiant

The Divergent Series: Allegiant (coneguda com a Allegiant) és una pel·lícula distòpica de ciència-ficció d'acció dels Estats Units de 2016 dirigida per Robert Schwentke amb guió de Bill Collage, Adam Cooper i Noah Oppenheim. És la tercera i última entrega de la saga Divergent i la seqüela d'Insurgent i es volia que fos la primera de les dues parts de l'adaptació de la novel·la de 2013 Allegiant, l'últim llibre de la trilogia Divergent de Veronica Roth. La pel·lícula s'havia de dir The Divergent Series: Allegiant – Part 1, però es va reanomenar Allegiant el setembre de 2015; la seqüela es va anomenar Ascendant.
El repartiment el formen Shailene Woodley, Theo James, Jeff Daniels, Miles Teller, Ansel Elgort, Zoë Kravitz, Maggie Q, Ray Stevenson, Bill Skarsgård, Octavia Spencer i Naomi Watts. Està ambientada en un Chicago postapocalíptic i distòpic, i la història segueix Tris Prior, el seu xicot Quatre Eaton i el seu grup d'amics, que salten el mur que rodeja la ciutat. Una vegada són fora, descobreixen noves veritats que en desplaçaran les aliances i introduïran noves amenaces. Es va gravar a Atlanta (Geòrgia, Estats Units) del maig a l'agost de 2015.
Allegiant es va estrenar el 18 de març de 2016 a cinemes i IMAX i va rebre crítiques generalment negatives dels crítics. La pel·lícula va ser un èxit de taquilla, i va recaptar uns 179 milions de dòlars a tot el món contra un pressupost de 110 milions de dòlars, la pel·lícula menys taquillera de la saga. Després de retallades pressupostàries, es va cancel·lar la producció de la pel·lícula Ascendant a favor de reconfigurar-la com un telefilm per Starz, seguit d'una sèrie derivada. Ambdós projectes es van cancel·lar.

## Argument

La Tris i el Quatre escapen de Chicago, i descobreixen que tot el que creuen perd sentit després de la revelació de noves veritats. Per sobreviure a la guerra despietada que amenaça tota la humanitat, la Tris ha de prendre decisions sobre el coratge, la lleialtat, el sacrifici i l'amor.

## Repartiment

* Shailene Woodley com a Beatrice «Tris» Prior
* Theo James com a Tobias «Quatre» Eaton
** Ian Belgard com a Quatre nen
* Miles Teller com a Peter Hayes
* Ansel Elgort com a Caleb Prior
* Zoë Kravitz com a Christina
* Jeff Daniels com a David
* Maggie Q com a Tori Wu
* Naomi Watts com a Evelyn Johnson-Eaton
* Octavia Spencer com a Johanna Reyes
* Bill Skarsgård com a Matthew
* Ashley Judd com a Natalie Prior
** Anna Stevenson com a Natalie de nena
* Keiynan Lonsdale com a Uriah Pedrad
* Nadia Hilker com a Juanita «Nita»
* Ray Stevenson com a Marcus Eaton
* Daniel Dae Kim com a Jack Kang
* Mekhi Phifer com a Max
* Xander Berkeley com a Phillip
* Jonny Weston com a Edgar
* Joseph David-Jones com a Hollis
* Andy Bean com a Romit

## Referències

* ↑ «‘Insurgent’ Director Robert Schwentke Returning for ‘Allegiant Part 1′ (EXCLUSIVE)». Variety.
* ↑ «Lionsgate Splitting Third ‘Divergent’ Book ‘Allegiant’ into Two Films». Variety.
* ↑ «The Divergent Series' Last Two Films Renamed Allegiant and Ascendant». [Consulta: 18 març 2016].
* ↑ «Todd Lieberman Offers Updates on Allegiant and Disney’s Beauty and the Beast». collider.com, 07-03-2015 [Consulta: 19 maig 2015].
* ↑ «Jeff Daniels Joins Final ‘Divergent’ Movies». Variety, 28-04-2015 [Consulta: 19 maig 2015].
* ↑ «THIRD BOOK IN VERONICA ROTH'S BLOCKBUSTER DIVERGENT TRILOGY, ALLEGIANT, WILL BE PRODUCED AND RELEASED AS TWO SEPARATE FILMS». LIONSGATE. LIONSGATE [Consulta: 19 maig 2015].
* ↑ Ben Fritz. «‘Divergent Series: Allegiant’ Stumbles at the Box Office». The Wall Street Journal, 20-03-2016. [Consulta: 21 març 2016].
* ↑ THR staff. «'Divergent Series: Allegiant' Gets Panned by Critics». The Hollywood Reporter, 18-03-2016. [Consulta: 19 març 2016].
* ↑ THR staff. «'Divergent Series: Allegiant' Gets Panned by Critics». The Hollywood Reporter, 18-03-2016. [Consulta: 20 març 2016].
* ↑ Stephen Galloway and Pamela McClintock. «Lionsgate to Slash 'Ascendant' Budget as 'Divergent' Franchise Fizzles». The Hollywood Reporter, 21-03-2016. [Consulta: 22 març 2016].
* ↑ «Lionsgate Offers Confident Outlookbe for 'Divergent'on TV Spinoff: 'There's a Tremendous Fandom'». Variety, 04-08-2016. [Consulta: 13 març 2020].
* ↑ «How "Divergent" Turned Into A Disaster», 18-12-2018.
* ↑ «Ascendant: Starz No Longer Developing TV Show to Wrap Up Divergent Movie Series», 21-12-2018.
* ↑ «The Divergent Series: Allegiant». Diari Ara. [Consulta: 3 setembre 2020].
* ↑ «Jeff Daniels Joining 'Divergent' Series in Key Role (Exclusive)». The Hollywood Reporter, 28-04-2015 [Consulta: 19 maig 2015].
* ↑ ; Ge, Linda «Hemlock Groves Bill Skarsgard to join Shailene Woodley in Divergent sequel Allegiant exclusive». The Wrap, 01-05-2015 [Consulta: 19 maig 2015].
* ↑ Dents, Satin. «Lionsgate Announces Casting of Nadia Hilker as Nita + Start of Production on #Allegiant!». wordpress.com, 21-05-2015. [Consulta: 21 juliol 2016].

## Enllaços externs

* [ The Divergent Series: Allegiant - Lloc web oficial]